Njemačko kolonijalno carstvo
<s>Njemačko kolonijalno carstvo je bio skup prekomorskih kolonija koje je Njemačko carstvo zauzelo krajem 19. stoljeća.</s><s>Carstvom je tada vladala dinastija Hohenzollern.</s><s>Formiranje kolonija je započelo 1884.</s><s>Njemačko kolonijalno carstvo je službeno nestalo potpisivanjem Versajskog mirovnog ugovora 10. siječnja 1919.</s>

<s>Njemački zločini nad domorocima kolonija</s>

<s>Kamerun su zauzeli Nijemci, a Južnokamerunska kompanija hamburškog bankara Scharlacha dobila je 1898. godine gotovo dvadeset milijuna jutara na kojima je mogla skupljati gumu zauvijek oslobođena svih davanja.</s><s>Godinu dana potom Sjeverozapadna kamerunska kompanija dobila je čak petinu cijele kolonije.</s><s>Drugi Luderitzov ugovor o koncesiji sklopljen je 1883. s namskim poglavicom po imenu Joseph Fredericks, a Nijemcima je omogućio kupiti 250 milja primorja sjeverno od ušća Oranjea, dajući za to 500 funti sterlinga i 60 britanskih pušaka.</s><s>Prema odredbama ugovora, taj je obalni pojas trebao biti širok 20 milja.</s><s>Nije čudno što su Name mislili kako su posrijedi engleske milje.</s><s>Kako je sporazum bio na njemačkome, Nijemci su tvrdili kako je širina izražena u njemačkim miljama, a razlika nije mala: engleska milja je oko 1.4, a njemačka oko 7.4 kilometara.</s><s>Name su odjednom shvatili kako su potpisom predali veći dio cijele svoje zemlje.</s><s>Da ih je Luderitz namjerno prevario, razvidno je iz njegovih vlastitih sačuvanih zapisa.</s>

<s>Prvi ozbiljan sukob s domorocima izbio je 1893. kada su postrojbe pod zapovjedništvom von Francoisa ispalile oko 16 000 metaka na usnulo namsko selo, ubivši nekoliko muškaraca i prema službenim izvješćima barem 78 žena i djece.</s><s>Od 1893. do 1903. gotovo svake godine nizale su se kaznene vojne ekspedicije.</s><s>Očajni zbog stalne otimačine stoke, zemljišta i prava u korist njemačkih doseljenika, Herere su 1904. objavili otvoreni rat Nijemcima.</s><s>Nekoliko mjeseci kasnije, ne u dogovoru s Hererama, isto čine i Name.</s><s>Imperijalne pismohrane iscrpno izlažu što su sve narodi pretrpjeli zbog represije koja se pretvorila u sustavno i dugotrajno uništavanje domorodaca.</s><s>General von Trotha piše: "Poznajem ova afrička plemena.</s><s>Sva su ista: ne poštivaju ništa osim sile.</s><s>Provoditi silu brutalnim terorom i čak svirepošću (mit krassem Terrorismus und selbst mit Grausamkeit) bila je i ostaje moja politika.</s><s>Ja istrjebljujem (vernichte) pobunjenička plemena potocima krvi i potocima novca.</s><s>Jedino takva sjetva može dati neki nov, postojan plod".</s><s>Opkolio je glavne hererske snage ostavljajući im samo jedan izlaz iz obruča, prema Kalahariju.</s><s>Tamo u bezvodnoj pustinji Omaheke, računao je, ostavit će ih skapati.</s><s>Herere su umirali, a one koji su se pokušavali približiti izvorima uz rub Omahekea njemački vojnici ubijali su iz pušaka.</s><s>"Zatvaranje istočne granice kolonije i primjena terora nad svakim primijećenim Herereom potrajat će sve dok ja budem ovdje.</s><s>Taj narod mora nestati (untergehen), ako ne od metaka, a onda ovako".</s><s>"Ovako" je značilo smrt od žeđi u pustinji Omaheke.</s><s>Oni koji nisu zašli u Omaheke nego su ostali unutar granica oblasti koju je Njemačka proglasila svojom kolonijom, također su stradali u von Trothinu teroru.</s><s>Svirepo su stjerani na gomilu i odreda strijeljani; jednako muškarci, žene i djeca.</s><s>Drugi su zatočeni u sabirne logore.</s><s>Od oko 15 000 tako "koncentriranih" Herera, te oko 2 000 Nama, više od 45% umriješe do 1907. godine kad su ustanci prestali.</s><s>Godine 1904. bilo je procijenjeno da je Herera ukupno oko 80 000, a Nama 20 000.</s><s>Podaci pokazuju da je do 1911. preživjelo 15 130 Herera i 9 871 Nama: gotovo 75 000 ljudi umrlo je zbog imperijalnog prestiža.</s>

<s>Popis njemačkih kolonija 
 
 Togoland (danas: Togo i dio Gane) 
 Njemački Kamerun (Kamerun i dio Nigerije) 
 Njemačka Jugozapadna Afrika (Namibija) 
 Njemačka Istočna Afrika (Tanganjika, Ruanda i Burundi) 
 Njemačka Nova Gvineja (sjeverni dio Papua Nove Gvineje i države Mikronezije) 
 Njemačka Samoa (Samoa) 
 Njemački Kiautschou (Qingdao u Kini)</s>

<s>Literatura</s>

<s>Basil Davidson - Afrika u povijesti: teme i osnove razvoja, Globus/Zagreb, 1984.</s>

<s>Carstva
Historija Njemačke
Kolonijalizam</s>

